open-index/open-wikipedia-markdown huggingface dataset:
Desolation Boulevard

**Desolation Boulevard** on briti *[[glam rock]]*i-ansambli The Sweet kolmas stuudioalbum. See ilmus Euroopas novembris 1974 ja USAs teiste lugudega 1975. aastal.

## Lood
### 1974. aasta RCA Recordsi väljalase
**A-pool**

#The Six Teens – 4.02 (Nicky Chinn/Mike Chapman)
#Solid Gold Brass – 5.28 (Brian Connolly/Steve Priest/Andy Scott/Mick Tucker)
#Turn It Down – 3.27 (Chinn/Chapman)
#Medussa – 4.44 (Scott)
#Lady Starlight – 3.09 (Scott)

**B-pool**

#Man with the Golden Arm – 8.33 (Leonard Bernstein/Fine/Tucker)
#Fox on the Run – 4.49 (Connolly/Priest/Scott/Tucker)
#Breakdown – 3.03 (Connolly/Priest/Scott/Tucker)
#My Generation – 3.54 (Pete Townshend)

### 1975. aasta Capitol Recordsi väljalase

**A-pool**
#Ballroom Blitz – 4.06 (Chinn/Chapman)
#The 6-Teens – 4.05 (Chinn/Chapman)
#No You Don't – 4.36 (Connolly/Priest/Scott/Tucker)
#A.C.D.C. – 3.28 (Chinn/Chapman)
#I Wanna Be Committed – 3.13 (Chinn/Chapman)

**B-pool**
#Sweet F.A. – 6.15 (Connolly/Priest/Scott/Tucker)
#Fox on the Run – 3.27 (Connolly/Priest/Scott/Tucker)
#Set Me Free – 3.59 (Scott)
#Into the Night – 4.25 (Scott)
#Solid Gold Brass – 5.35 (Connolly/Priest/Scott/Tucker)

## Esitajad
*Brian Connolly – laul
*Steve Priest – basskitarr, laul
*Andy Scott – kitarr, klahvpillid, laul
*Mick Tucker – trummid, löökriistad, laul
Jacques Demy

**Jacques Demy** (5. juuni 1931 Pontchâteau, Loire-Atlantique'i departemang – 27. oktoober 1990 Pariis) oli prantsuse filmirežissöör, stsenarist ja laulusõnade autor. 

1940. aastate teises pooles õppis ta kunstikoolis École des beaux-arts de Nantes (koos Jacqueline Moreau ja Bernard Eveiniga). 1949. aastal siirdus Demy Pariisi, et alustada õpinguid Pariisis asuvas filmikoolis École nationale supérieure Louis-Lumière (ka tema vanad koolikaaslased Moreau ja Evein õppisid seal). Demy lõpetas filmikooli 1952. aastal.

Demy oli koos oma filmilavastajast abikaasa Agnès Vardaga Prantsuse filmikunstis uue laine esindajad. Tema filme tunnustatakse nende visuaalse stiili poolest. 

Demy on enim tuntud kahe muusikalfilmi poolest, mille ta lavastas 1960. aastate keskel: "Les Parapluies de Cherbourg" ("Cherbourgi vihmavarjud", 1964) ja "Les Demoiselles de Rochefort" ("Rocheforti tüdrukud", 1967). Mõlemale filmile kirjutas muusika Demy eluaegne koostööpartner Michel Legrand.

Jacques Demy ja Agnès Varda poeg Mathieu Demy (sündinud 1972) on näitleja, filmirežissöör ja produtsent.

Jacques Demy suri oktoobris 1990 ja on maetud Montmartre'i kalmistule.

## Tunnustus
*1964 – Cannes'i filmifestivali peaauhind Kuldne Palmioks (film "Cherbourgi vihmavarjud")

## Välislingid
*
*
Cherbourgi vihmavarjud

**"Cherbourgi vihmavarjud"** (originaalpealkiri **"Les Parapluies de Cherbourg"**) on 1964. aastal Jacques Demy lavastatud romantilise draamafilmi elementidega muusikalfilm, mille stsenarist oli Jacques Demy. Filmi muusika kirjutas Michel Legrand.

Filmi kostüümikunstnik oli Jacqueline Moreau ja dekoraator Bernard Evein.

Catherine Deneuve (Geneviève Émery osas) ja Nino Castelnuovo (Guy Foucheri osas) mängivad Prantsusmaal Cherbourgi linnas kaht noort armastajat, keda asjaolud lahutavad. Filmi dialoogid on täielikult lauldud retsitatiivis, kaasa arvatud juhuslikud vestlused. Madame Émery rollis mängib Anne Vernon, Madeleine'i osas Ellen Farner.

Kuna näitlejad ei olnud koolitatud lauljad, olid enamiku näitlejate hääled dubleeritud ja huulte liikumine sünkroonitud. Filmis laulsid Danielle Licari (Geneviève Émery osas), José Bartel (Guy Foucheri osas), Christiane Legrand (Madame Émery osas) ja veel mõned teised.

See prantsuskeelne film oli Prantsusmaa ja Lääne-Saksamaa filmitootjate koostöö.

## Tunnustus
"Cherbourgi vihmavarjud" võitis 1964. aastal Cannes'i filmifestivalil Kuldse Palmioksa. Ameerika Ühendriikides oli see nomineeritud viiele Oscarile, sealhulgas parima võõrkeelse filmi, parima algupärase stsenaariumi (Demy) ja parima filmimuusika (Demy ja Legrand) Oscarile. Filmis kõlanud laulu "Je ne pourrai jamais vivre sans toi" ingliskeelne versioon "I Will Wait for You" oli nomineeritud Oscarile parima filmilaulu kategoorias (Demy, Legrand ja Norman Gimbel). 

## Välislingid
*
*
Avroult

**Avroult** on vald Põhja-Prantsusmaal Pas-de-Calais' departemangus.

Avroult asub 16 km Saint-Omerist edelas, teede D928 ja D133 ristumiskoha ümbruses.

## Vaatamisväärsusi

* 16. sajandi St. Omeri kirik.


Avroult (Pas-de-Calais) mairie.JPG|Vallamaja
62067-Avroult-Sols.png


## Viited
Palamuse kalmistu

**Palamuse kalmistu** on kalmistu Palamuse kihelkonnas Tartumaal, tänapäevase haldusjaotuse järgi Palamuse alevikus Jõgeva vallas Jõgeva maakonnas.

Kalmistu koosneb kolmest osast: vana kalmistu Kalmistu tänavast (Palamuse–Kudina maantee osa Palamuse alevikus) lõuna pool, uus kalmistu maanteest põhja pool ning uusim osa vanast kalmistust ida pool.

Kalmistu vana osa pindala on umbes 1,43 hektarit, uue osa pindala on umbes 1,39 hektarit ja uusima osa pindala on 0,49 hektarit. Ametlikult on kalmistu suurus 3,8711 hektarit.

Kalmistu jääb Palamuse kirikust linnulennult umbes 600 m kaugusele idasse.

Kalmistu uues osas asub Palamuse Vabadussõja mälestussammas.

## Ajalugu

Kalmistu rajati 1773. aastal. 1822. aastal laiendati kalmistut, kuid 19. sajandi lõpul oli vanas osas oli juba matmispaikade puudus. Esimest korda üritati 1891. aastal osta kalmistule juurde neli vakamaad.

Uus osa rajati 1902. aastal ja õnnistati septembris 1905 sisse kirikuõpetaja Gustav Punga poolt.

1906. aastal valmisid kalmistul kahel pool maanteed uued väravad - vana osa põhjaküljele ja uue osa lõunaküljele. Väravad on samasugused, projekti tegi arhitekt Rudolf Moritz von Engelhardt.

Uusim idaosa eraldati juba 1970. aastate algul, kuid matma hakati sinna alles 1990. aastatel. Uusim osa on praegu suuresti kasutamata, matuseala hõlmab sellest väikese osa. 

## Kalmistule maetuid
*1913 – Burchard Sielmann
*1968 – Juhan Karma
*1975 – Alfred Teppan
*1999 – Edgar Vaikmäe 

Palamuse kalmistule on maetud ka mitmed Oskar Lutsu “Kevade” tegelaste prototüübid: 
*Lible prototüüp Kristjan Lill 
*Julk-Jüri algkuju Aleksander Nieländer
*Tõnissoni prototüüp August Loog.

## Viited

## Kirjandus
*"Palamuse kihelkond". Eesti Kirjanduse Selts. Tartu 1922. Lk 29
*"Palamuse". // Tartumaa: maadeteadusline, majandusline ja ajalooline kirjeldus. Peatoimetaja Jaan Rumma, toimetaja Johannes Gabriel Granö, Johannes Voldemar Veski. Eesti I. Tartu: Eesti Kirjanduse Selts, 1925. Lk 351 https://www.digar.ee/viewer/et/nlib-digar:280193/251963/page/369.
*Tiit Lääne. "Viimne puhkepaik Kabelimäel". // "Palamuse". Maalehe Raamat. Tallinn 1999. Lk 70–71

## Välislingid

*Kultuurimälestis nr 5840 "Palamuse kalmistu"
*Palamuse kalmistu Veljo Ranniku kogus. Muinsuskaitseameti fotokogu
Anne Vernon

**Anne Vernon** (sünninimi **Édith Antoinette Alexandrine Vignaud**; sündinud 9. jaanuaril 1924 Saint-Denis's) on prantsuse filminäitleja, kes mängis aastatel 1948–1972 viiekümnes filmis, sealhulgas kolmes mängufilmis, mis osalesid Cannes'i filmifestivali põhivõistlusel. 

Tema tuntuim film on Jacques Demy lavastatud "Cherbourgi vihmavarjud" (1964), kus ta kehastas *madame* Émeryd.

Roberto Rossellini lavastatud 1959. aasta filmis "Kindral Della Rovere" (*Il generale Della Rovere*) mängis ta Carla Fassiod. See film oli näiteks semiootik Juri Lotmani üks lemmikfilme, millest ta on ka oma teostes korduvalt kirjutanud.

1970. aastate esimeses pooles loobus ta näitlejatööst, et pühenduda maalimisele.

Pärast Micheline Presle'i surma veebruaris 2024 on ta vanim elusolev prantsuse naisnäitleja.

## Viited

## Välislingid
*
*
Nino Castelnuovo

**Francesco Castelnuovo**, tuntud kui **Nino Castelnuovo** (28. oktoober 1936 Lecco – 6. september 2021 Rooma) oli itaalia filminäitleja.

Tema läbimurderoll oli 1964. aastal, kui ta kehastas Guy Foucherit Jacques Demy muusikafilmis "Cherbourgi vihmavarjud", kus tema ekraanipartneriks oli Catherine Deneuve. Film pälvis laialdast tunnustust ning võitis Cannes'i filmifestivalil Kuldse Palmioksa.

Castelnuovo näitles ka teatris ja oli populaarne näitleja mitmetes Itaalia teleseriaalides, sealhulgas "I promessi sposi" (1967), kus ta kehastas peategelast Renzo Tramaglinot. Tema karjäär kestis üle 50 aasta.

## Välislingid
*
*
Tüüp 99 (tank)

**Tüüp 99** (hiina keeles 99式主战坦克, *Jiǔjiǔshì Zhǔzhàn Tǎnkè*; ka **ZTZ-99**) on Hiina lahingutank. Sellega sooviti välja vahetada vanem mudel Tüüp 88, mis võeti kasutusele 1980. aastate lõpus. Tüüp 99 oli Hiina esimene masstoodetud kolmanda põlvkonna lahingutank. Sellel on modulaarne elektriline reaktiivsoomus, 125-mm kahur juhitava tankitõrjeraketisüsteemi võimekusega, hea mobiilsus ning digitaalsed süsteemid ja optika.

Tüüp 99 on ehitatud Nõukogude Liidu tanki T-72 šassiile. Tank jõudis Rahvavabastusarmee teenistusse 2001. aastal. Masin on ainult Hiina maaväe teenistuses. Konstrueeritud on kolm põhilist mudelit: Tüüp 98 prototüüp, Tüüp 99 ja Tüüp 99A. See on Hiina sõjaväe manööverüksuste alustala, tanke Tüüp 99 on ehitatud enam kui 1300.

## Kasutajad
* 

## Vaata ka
* Al-Khalid (tank)
* VT-4
* Tüüp 96 (tank)
* Tüüp 15 (tank)
* Lahingutankide loend põlvkondade järgi
* M1 Abrams

## Viited
Gjadër

**Gjadër** on asula Lezhë maakonnas Albaania loodeosas. Aastal 2015 läbi viidud haldusreformiga liideti see Lezhëga. Seal asus külma sõja ajal kuulsaks saanud õhubaas.

## Viited
Shëngjin

**Shëngjin** on linn ja endine omavalitsusüksus Lezhë maakonnas Albaania loodeosas. Aastal 2015 liideti see Lezhë linnaga. 2011. aasta rahvaloenduse järgi elas Shëngjinis ligi 8000 inimest. 

Shëngjin asub Drini lahe ääres, Aadria mere kaldal. Linn on kasvav turismisihtkoht, mille rannad ja lahe maastik on külastajate seas populaarsed. See on üks mitmest Lezhë piirkonna linnast ning üks Albaania sadamalinnadest, kus asub Shëngjini sadam.

Shëngjin toimib piirkonna olulise majandus- ja transpordikeskusena, olles tähtis nii kalanduse, meretranspordi kui turismi seisukohalt.

## Vaata ka
* Velipojë
* Zef Pllumi
* Durrës
* Albaania Riviera
* Albaania turism

## Viited
Mitrulaceae

***Mitrulaceae*** on seltsi tiksikulaadsed kuuluv seente sugukond.

## Perekondi
**Mitrula* – pisipahtlik

## Välislingid
*
Tropinoon

**Tropinoon** on heterotsükliline orgaaniline aine, kuulub alkaloidide hulka. Saab kasutada teiste tropaanalkaloidide sünteesiks.

## Omadused
Tropinoon moodustab värvituid nõeljaid kristalle (st 42 °C). Sarnaselt teistele alkaloididele moodustab ta soolasid hapetega. Tropinooni saab redutseerida tropiiniks, mida saab kasutada atropiini sünteesiks, ning karboksüleerida (Na+CO2-ga) tropinoonkarboksüülhappeks, mida saab redutseerida *γ*-ekgoniiniks (kokaiini lähteaine).

## Süntees
Esimesena totaalsünteesis tropinooni R. Willstätter 1901. a, kasutades tsükloheptanooni lähteainena mitmeastmelises sünteesis, lõppsaagisega alla 1%.

Hiljem R. Robinson sünteesis tropinooni vaid üheastmeliselt 1917. a, kasutades 1,4-butaandiaali, metüülamiini ja atsetoondikarboksüülhapet lähteainetena (füsioloogiline pH, H2O). Reaktsiooni peetakse biomimeetiliseks.

## Viited
Cordieritidaceae

***Cordieritidaceae*** on seltsi tiksikulaadsed kuuluv seente sugukond.

## Perekondi
**[[Diplocarpa]]*
**[[Ionomidotis]]*
**[[Skyttea]]*
**[[Unguiculariopsis]]*

## Välislingid
* ''Cordieritidaceae'' andmebaasis eElurikkus.
Diplocarpa

***Diplocarpa*** on seltsi tiksikulaadsed kuuluv seente perekond.

## Liike
**Diplocarpa irregularis* – kurd-pigikubi

## Välislingid
* ''Diplocarpa'' andmebaasis eElurikkus
Violett-tardliudik

**Violett-tardliudik** (*Ascocoryne cylichnium*) on seltsi tiksikulaadsed kuuluv seente liik.

## Välislingid
* Violett-tardliudik andmebaasis eElurikkus.
Jettime

**Jettime** (varem **Jet Time**) on Taani tšarterlennufirma, mille peakorter asub Kopenhaageni Kastrupi linnaosas. Fimra kodulennujaam on Kopenhaageni lennujaam.

## Viited

## Välislingid
*Koduleht
WPK-3924

**WPK-3924** (vene keeles Медведь, *Medved* (*[[Karu]]*); ka **SPM-3**) on Vene soomusauto. See töötati välja spetsiaalselt Venemaa siseministeeriumi jaoks.

## Kasutajad
* 

## Viited
Nanchang Q-5

**Nanchang Q-5** (hiina keeles 强-5, *Qiang-5*; NATO koodnimi Fantan; eksportvariant **A-5**) on Hiina üheistmeline kahemootoriline rünnakulennuk. See konstrueeriti 1960. aastatel lennuki Shenyang J-6 eeskujul ning seda kasutatakse peamiselt lähituletoetuseks.

## Kasutajad
### Praegused
* 
* 

### Endised
* 
* 
* 
* 

## Vaata ka
* Mikojan-Gurevitš MiG-19
* Shenyang J-6
* Xi'an JH-7
* Soko J-22 Orao
* Suhhoi Su-7
* SEPECAT Jaguar
* Republic F-105 Thunderchief
* Douglas A-4 Skyhawk
* Grumman F-11 Tiger
* Fairchild Republic A-10 Thunderbolt II
* Suhhoi Su-25

## Allikad
* 
*
*
*
PGZ95

**Tüüp 95** (ametlik nimi **PGZ95** (hiina keeles 95式自行高射炮, *95 shi zixing gaoshepao*, *Tüüp 95 liikurõhutõrjesuurtükk*)) on Hiina õhutõrjesoomuk. Sellel on neli 25-mm kaliibriga õhutõrjekahurit ja mõnede süsteemide puhul ka neli QW-2 raketti. Seda näidati esmakordselt avalikkusele 1999. aastal Pekingis. Selle algsed nimed olid Tüüp 90-II ja Tüüp 90-III.

## Kasutajad
* 

## Vaata ka
* PGZ-09
* 2K22 Tunguska
* ZSU-23-4 Šilka
* Tüüp 87 (õhutõrje liikursuurtükk)
* SIDAM 25
* Gepard (soomuk)

## Viited
Academy Honorary Award

**Academy Honorary Award** (kuni 1950. aastani **eriauhind**, eesti keeles sageli **au-Oscar** või **elutöö-Oscar**) on Ameerika Filmikunsti ja -teaduste Akadeemia iga-aastane auhind, mida antakse alates 1929. aastast. Sellega tunnustatakse saavutusi filmikunstis, mida olemasolevad akadeemia auhinnakategooriad ei kata; varasemad Oscarite laureaadid ei ole seejuures auhinna saajate hulgast välistatud.

Auhinna saajad saavad kuldse Oscari kujukese. 

Alates 2009. aastast ei anta auhinda kätte traditsioonilisel Oscarite kätteandmise tseremoonial, vaid eraldi korraldataval pidulikul üritusel, nn Governors Awardsi tseremoonial.

## Laureaate
*1927 – Charlie Chaplin
*1931 – Walt Disney
*1939 – Judy Garland
*1938 – Walt Disney
*1946 – Laurence Olivier
*1949 – Fred Astaire
*1949 –"Jalgrattavargad"
*1951 – Gene Kelly
*1951 – "Rashomon"
*1952 – Harold Lloyd
*1953 – Twentieth Century-Fox Film Corporation
*1954 – Greta Garbo
*1959 – Buster Keaton
*1970 – Orson Welles
*1971 – Charles Chaplin
*1971 – Lillian Gish
*1975 – Mary Pickford
*1980 – Henry Fonda
*1981 – Barbara Stanwyck
*1982 – Mickey Rooney
*1984 – James Stewart
*1989 – Akira Kurosawa
*1990 – Sophia Loren
*1992 – Federico Fellini
*1995 – Kirk Douglas
*1999 – Andrzej Wajda
*2001 – Robert Redford
*2002 – Peter O'Toole
*2004 – Sidney Lumet
*2010 – Jean-Luc Godard
*2011 – James Earl Jones
*2015 – Gena Rowlands
*2016 – Jackie Chan
*2017 – Donald Sutherland
*2017 – Agnès Varda
*2019 – David Lynch
*2021 – Liv Ullmann
*2023 – Mel Brooks
*2024 – Quincy Jones
*2025 – Tom Cruise

## Vaata ka
*AFI elutööauhind
*César d'honneur

## Viited
Pontchâteau

**Pontchâteau** on vald Prantsusmaal Loire-Atlantique'i departemangus. 

## Majandus
;Rahvastiku tööhõive struktuur:
*põllumajandus 1,1%
*tööstus 23,4%
*ehitus 5,0%
*kaubandus, transport ja teenused 38,4%
*riigi- ja kommunaalteenused 32,1%

Töötuse määr 11,2% (2017). Aasta keskmine sissetulek inimese kohta 21 460 eurot (2017).

## Tuntud elanikke
*Jacques Demy, filmilavastaja
*Lydie Denier (1964–), näitleja 

## Viited

## Välislingid
Agnès Varda

**Agnès Varda** (sünninimi *Arlette Varda*; 30. mai 1928 Ixelles, Brüssel – 29. märts 2019 Pariis) oli Belgiast pärit Prantsuse filmirežissöör ja stsenarist. 

Ta õppis kunstiajalugu humanitaarkoolis École du Louvre ja fotograafiat kunstikoolis École des Beaux-Arts ning sai Sorbonne'ist bakalaureusekraadi kirjanduse ja psühholoogia erialal. 

Ta alustas oma karjääri fotograafina, enne kui temast sai Prantsuse filmikunstis uue laine üks esindajaid. Ta oli lavastanud kokku üle 60 filmi ja kirjutanud üle 40 stsenaariumi. 

Varda oli Jacques Demyga abielus 1962. aastast kuni tema surmani 1990. aastal. Vardal oli kaks last: tütar Rosalie Varda (sündinud 1958) varasemast abielust ja poeg Mathieu Demy (sündinud 1972). Mõlemad on seotud filmindusega: tütar on kostüümikunstnik ja poeg näitleja.

Agnès Varda suri märtsis 2019 ja on maetud Montparnasse'i  kalmistule.

## Tunnustus
*1962 – nomineeriti Kuldsele Palmioksale (Varda film "Cléo de 5 à 7")
*1988 – nomineeriti Kuldkarule (Varda film "Kung-fu master!")
*1995 – nomineeriti Kuldkarule (Varda film "Les cent et une nuits de Simon Cinéma")
*2017 – Academy Honorary Award
*2018 – nomineeriti parima dokumentaalfilmi Oscarile (Varda film "Visages villages")

## Välislingid
*
*
Mathieu Demy

**Mathieu Demy** (sündinud 15. oktoobril 1972 Boulogne-Billancourtis Hauts-de-Seine'i departemangus) on prantsuse filminäitleja ja filmirežissöör. 

Ta on prantsuse filmilavastajate Jacques Demy ja Agnès Varda poeg. 

Mathieu Demy alustas noore näitlejana Agnès Varda filmides L'une chante, l'autre pas ja Kung-fu Master. Demy töö näitlejana ulatub romantilisest komöödiast draamani. Tema läbimurre toimus 1998. aastal, kui ta valiti Olivier' rolli muusikalfilmis "Jeanne et le Garçon formidable". Kokku on ta mänginud rohkem kui 70 filmis.

1999. aastal asutas ta ettevõtte Les Films de l'Autre, et toota oma lühifilme. Ta debüteeris režissöörina 2000. aastal lühifilmiga "The Girl from the Train". Tema esimene täispikk mängufilm oli "Americano" (2011).

## Välislingid
*
*
Lucky Luke

**Lucky Luke** on koomiksialbumite sari Ameerika metsiku lääne kõige käbedamast kauboist, mille lõi Belgia karikaturist Morris 1946. aastal. Morris kirjutas ja joonistas sarja üksi kuni 1955. aastani, pärast mida alustas koostööd prantsuse kirjaniku René Goscinnyga. Nende partnerlus kestis kuni Goscinny surmani 1977. Pärast seda kasutas Morris mitmeid teisi kirjanikke kuni oma surmani 2001. Alates Morrise surmast on prantsuse kunstnik Achdé joonistanud sarja, mille stsenaariumi on kirjutanud mitu järjestikust kirjanikku.

"Tintini seikluste" ja "Asterixi" kõrval on "Lucky Luke" Euroopa mandriosa üks populaarsemaid koomiksiraamatute seeriaid. "Lucky Luke" koomiksid on tõlgitud enam kui kahekümnesse keelde.

Eesti keeles on ilmunud Egmont Estonia kirjastuselt 3 koomiksiraamatut.

* 1995 - Dalton City
* 1998 - Mammi Dalton
* 1999 - Vendade Daltonite ravikuur
Jacques Perrin

**Jacques Perrin** (sünninimi *Jacques André Simonet*; 13. juuli 1941 Pariis – 21. aprill 2022 Pariis) oli prantsuse filminäitleja ja filmiprodutsent, Académie des Beaux-Artsi liige (2016). 

Itaalia filmirežissöör Valerio Zurlini märkas Perrini ühes draamalavastuses. Zurlinile avaldas tema talent piisavalt muljet, et anda talle esimene peaosa romantilises draamafilmis "La Ragazza con la valigia" (1961), kus 16-aastane Lorenzo armub Aidasse, keda mängis Claudia Cardinale. Perrinist sai üks Zurlini lemmiknäitlejaid.

Ta mängis kahes Jacques Demy muusikalfilmis: "Rocheforti tüdrukud" (1967) ja "Eeslinahk" (1970), mõlemas koos Catherine Deneuve'iga.

27-aastaselt asutas ta filmiprodutseerimise ettevõtte ning tema esimeseks filmiks produtsendina oli Costa-Gavrase 1969. aastal valminud poliitiline triller "Z". Film nomineeriti parima filmi Oscarile.
1976. aastal produtseeris Perrin Jean-Jacques Annaud' sõjafilmi "Must ja valge värvides". Film võitis parima võõrkeelse filmi Oscari. Samal aastal valmis Valerio Zurlini uus film "Tatarlaste kõrb", mille üks produtsente ja osatäitjaid (leitnant Drogo rollis) oli Perrin.

1990. aastatel pühendus Perrin loodusdokumentaalfilmide tegemisele. Ta oli 1995. aastal "Microcosmose" produtsent ning 2001. aastal "Winged Migrationi", 2009. aastal "Océansi" ja 2015. aastal "Seasonsi" produtsent ja kaasrežissöör.

Jacques Perrin suri aprillis 2022 ja on maetud Père-Lachaise'i kalmistule.

## Tunnustus

;Teenetemärgid
* Auleegioni komandöriklassi orden (2016)
* Ordre national du Mérite'i komandöriklassi orden
* Ordre des Arts et des Lettresi rüütliklassi orden
;Filmiauhinnad
*1966 – Veneetsia filmifestivali parima meesnäitleja auhind (rollide eest filmides "La busca" ja "Un uomo a metà")
*1997 – parima produtsendi César ("Microcosmos")
*2011 – parima dokumentaalfilmi César ("Océans")

## Välislingid
*
*
Françoise Dorléac

**Françoise Paulette Louise Dorléac**, ka **Françoise Dorléac** (21. märts 1942 Pariis – 26. juuni 1967 Villeneuve-Loubet, Alpes-Maritimesi departemang) oli prantsuse filminäitleja.

Ta oli Catherine Deneuve'i vanem õde, kellega ta mängis koos 1967. aastal Jacques Demy muusikalfilmis "Rocheforti tüdrukud". 

Ta suri juunis 1967 Nice'i lähedal liiklusõnnetuses 25-aastaselt. Kokku jõudis ta mängida oma lühikese elu jooksul 21 filmis.

## Välislingid
*
*
Aucklandi piirkond

**Aucklandi piirkond** (maoori: *Tāmaki Makaurau*) on Uus-Meremaa 1. järgu haldusüksus, üks 16 piirkonnast. Piirkond paikneb Põhjasaarel ja hõlmab Aucklandi suurlinna, väiksemaid linnu, maapiirkondi ja Hauraki lahe saari. Seal elab 33 protsenti riigi elanikest. Piirkond on Uus-Meremaa kõigist piirkondadest rahvaarvult ja majanduselt ülekaalukalt suurim, kuid pindalalt on see eelviimane.

Aucklandi piirkond moodustati 1. novembril 2010 ning see asendas senise piirkondliku nõukogu ja seitse kohalikku volikogu.

## Viited
Kusiti

**Kusiti** ehk **ureetra** (ladina keeles *urethra*) asub kusepõie allosas. Selle kaudu toimub kusepõie tühjendamine ehk miktsioon.

Kusiti on läbipääs, mis paikneb vaagnapiirkonnas. Toru seinad on õhukesed ja koosnevad epiteelkoest, silelihasrakkudest ja sidekoest.

## Ehitus

### Naine
Naistel on kusiti lühike, vaid ligikaudu 4 cm pikkune. Algab sisemise kusitiavaga kusepõiekaelast ja avaneb välimise kusitiavana tupeesikus.

### Mees
Meestel kulgeb ureetra läbi peenise ja on umbes 20 cm pikk. Meeste kusiti kaudu väljutatakse uriin ja seemnevedelik.  Meeste kusiti ulatub põiesisest kusitiavast kuni välise kusitiavani peenise otsas.

## Viited
Hauraki laht

**Hauraki laht** (maoori: *Tīkapa Moana*) on laht Uus-Meremaa Põhjasaare rannikul. Lahe pindala on umbes 4000 km2 ja see asub Aucklandi piirkonna, Hauraki tasandiku, Coromandeli poolsaare ja Great Barrier Islandi vahel. Suurem osa lahest kuulub Hauraki lahe merepargi koosseisu.

Hauraki tähendab maoori keeles põhjatuult. 2014. aastal anti lahele ametlikuks kohanimeks "Hauraki laht / *Tīkapa Moana*". Uus-Meremaa kultuuri- ja muinsusministeeriumi ametlik tõlge *Tīkapa Moana*le on "leinav meri". Maooride legendi järgi kaitseb Hauraki lahte *[[taniwha]]* nimega Ureia, kes ilmub vaala kujul.

## Viited
Jaanus Kukk

**Jaanus Kukk** (sündinud 14. mail 1969 Tallinnas) on eesti turundus- ja teatrijuht.

## Elulugu
Ta lõpetas 1987. aastal Tallinna 2. Keskkooli ja 1994. aastal Tallinna Pedagoogikaülikooli näitejuhtimise erialal.

Kukk töötas 1993. aastast Eesti Televisioonis, oli aastast 1994 noortesaadete toimetuse juhataja ("NP", "Vidiots TV"), 1999–2001 ööklubi Atlantis programmi- ja müügijuht, 2001 Kuku Raadio, 2001–2007 Vanemuise ja 2007–2008 Vene Teatri turundusjuht, 2008–2009 Vene Teatri juhatuse liige ja teatri juht, 2010 „Ühtne Eesti suurkogu” kommunikatsioonijuht, 2010–2011 Nukuteatri turundusjuht, 2011–2012 Kanal 2 projektijuht, 2012–2023 Viljandi Sakala Keskuse direktor, 2016. aastast Viljandi Veekeskuse juhatuse liige ja 2024. aastast Paide Muusika- ja Teatrimaja juht.

Kukk on tegutsenud lavastajana harrastusteatris, korraldanud heategevuskontserti „Kuula, palun!” Põlvamaa Maarja küla intellektipuudega noorte toetuseks, olnud Viljandi Hansapäevade peakorraldaja, Viljandi lauluväljakul toimunud kontserdi „Balti kett 25” (2014) produtsent, näidelnud Viljandi Seasaare Teatris.

## Lavastused

* 1993 Oskar Lutsu „Kapsapea” Nukuteatris
* 2016 "Ükskord juhtus nii..." Viljandi Seasaare Teatris

## Isiklikku
Tema vend on ujuja ja ettevõtja Margus Kukk.

## Viited


## Välislingid

* Kirsti Ruul. Elu ei ole ainult SEX, muusika ja RAHA Eesti Sõnumid, 6. september 1994
* "Vanemuise teater võttis tööle müügidirektori" Tartu Postimees, 6. november 2001
* "Elu muudab teatri mängukavasid" Tartu Postimees, 27. november 2002
* "Vene Teatri uueks juhiks saab näitejuhi haridusega Jaanus Kukk" Eesti Päevaleht, 9. jaanuar 2008 
* "Vene Teater tõusis jalule ja peab nüüd suuri tulevikuplaane" Postimees Kultuur, 13. detsember 2008
* "Jaanus Kukk kujundab kultuurimaja uut elu" Sakala, 17. märts 2012
* "Kultuurimaja uus juht asub täna ametisse" Sakala, nr 32, 15. veebruar 2012 (Digar)
* "Päevaintervjuu: Sakala keskus läheb hooga teisele ringile" Sakala, 28. september 2013
* "Paide muusika- ja teatrimaja direktor: sellisel kujul teater jätkata ei saa" Järva Teataja, nr 60, 25. mai 2024 (Digar)
* "Vene teatri eksjuht Jaanus Kukk: Aivar Mäe ei survestanud mind Jelena Skulskajat koondama" Õhtuleht, 3. juuli 2020
* "Jaanus Kukk: enne poriloopimist tuleks ära kuulata mõlemad pooled" Sakala, 5. juuli 2020
Pintseljas lehternahkis

**Pintseljas lehternahkis** (*Thelephora penicillata*) on liik seeni, mis kuulub lehternahkiseliste sugukonda.

Seene jalaosa on vanemas eas tume ja võrreldes sarnase liigiga *[[Thelephora anthocephala]]* on see justkui lamandunud.

## Välislingid
*
Omphalia

***Omphalia*** on šampinjonilaadsete seltsi heinikuliste sugukonda kuuluv seente perekond.

## Liike
**[[Omphalia discorosea]]*

## Välislingid
* ''Omphalia'' andmebaasis eElurikkus
Mikk Purre

**Mikk Purre** (sündinud 11. augustil 1970 Tallinnas) on eesti inspitsient ja produtsent.

Ta lõpetas 1988. aastal Tallinna 2. Keskkooli ja 1997. aastal Audentese Kõrgema Ärikooli ärijuhtimise erialal.

Purre töötas aastatel 1991–1995 Vanalinnastuudios lavameistrina ja 1996–2000 inspitsiendina, oli 2002–2004 samas arendusjuht, 1998–2008 ka Smithbridge Productionsi (hiljem Muusikaliteater) produtsent, 2009. aastast tantsuagentuuri Showstoppers tegevjuht ja produtsent. Ta oli aastatel 1999–2002 Eesti Teatrijuhtide Liidu liige.

## Viited


## Välislingid
* Mikk Purre Eesti Lavastuste Andmebaas
* "Vampiiride tants Tallinnas" Postimees, 1. november 2000
* "Lavapoisist miljonäriks" Eesti Ekspress, 7. november 2002
* "Mikk Purre: Vanalinnastuudio ei kaotanud “Oliveriga” midagi" Eesti Päevaleht, 14. aprill 2004
* "Kolm sõpra tähistavad kümmet muusikaliaastat" Elu24, 14. november 2008
Videokunst

**Videokunst** on videotehnika vahendusel loodud kunst. Videokunstnik võib luua teoseid galeriisse, lavastustele või muudele sündmustele.

Videokunst sai alguse 1960. aastail USA-s, üheks oluliseks teerajajaks ja peaesindajaks oli Korea kunstnik Nam-June Paik.

Eestis on videokunsti loonud Mark Raidpere, Ene-Liis Semper, Jaan Toomik, Emer Värk, Alyona Movko-Mägi jt.

## Vaata ka

* animatsioon
* filmikunst

## Viited
Kaitsev isolatsioon

**Kaitsev isolatsioon** (inglise keeles *protective isolation*) on isolatsioonimeetod, mille eesmärk on kaitsta patsienti haigla personali ja teiste patsientide levitatavate nakkuste eest. Kaitsev isolatsioon aitab vähendada patsiendi kokkupuudet keskkonnast või personalist pärinevate mikroorganismidega, pakkudes täiendavat kaitset immuunpuudulikkuse korral. Seda kasutatakse patsientide puhul, kes on vastuvõtlikud infektsioonidele, näiteks agranulotsütoosi või granulotsütopeenia all kannatavad patsiendid, elundisiirdamise läbinud inimesed, samuti põletushaavadega ja leukeemia patsiendid.

Mikroorganismid võivad levida piiskade, meditsiinilise varustuse ning teise inimese keha või riiete kaudu.

## Viited
Riina Kajari

**Riina Kajari** (2011. aastani **Riina Suhotskaja**; sündinud 2. juulil 1971 Tallinnas) on eesti kergejõustiklane ja aeroobikatreener.

## Elulugu
Ta lõpetas 1989. aastal Tallinna 2. Keskkooli ja 1996. aastal Tallinna Pedagoogikaülikooli kehakultuuriteaduskonna.

Kajari hakkas spordiga tegelema Tallinna 43. Keskkoolis Epp Maasiku õpilasena, 1993–1997 treenis Valter Espe juhendamisel. Ta sai aastal 1996 sise-EM-il 60 m jooksus 22. koha, kuulus 1999 EK-l II liigas 4 × 100 m teatejooksus esikoha võitnud naiskonda, võitis 1986–1997 Eesti meistrivõistlustel 100 ja 200 m jooksus kokku 3 kuld-, 5 hõbe- ja 2 pronksmedalit ning sisemeistrivõistlustel 50 ja 60 m jooksus 6 kuld-, 1 hõbe- ja 2 pronksmedalit, tuli 4 korda Eesti meistriks teatejooksudes, püstitas 1989–1996 4 × 100 m teatejooksus 3 Eesti rekordit, võistles 1986–1997 Eesti koondises.

Kajari on avaldanud aeroobikateemalisi artikleid Eesti ajakirjanduses, kuulunud aastatel 2004–2011 Eesti Olümpiakomitee võimlemis- ja aeroobikatreenerite kutsekomisjoni, on 1994. aastast aeroobika- ja rühmatreener (7. kutsetase, 2012) ning 2018. aastast Eesti Võimlemisliidu aeroobika ja rühmatreeningute töörühma liige.

## Isiklikke rekordeid

* 100 m – 11,88 (1989)
* 200 m – 24,89 (1989)
* 60 m – 7,52 (1996)
* 50 m – 6,45 (1995)

## Isiklikku
Tema abikaasa on ettevõtja Alar Kajari.

## Viited


## Välislingid

* Riina Suhotskaja (Riina Kajari) sport.ee
* Riina SUHOTSKAJA worldathletics.org
* Riina Suhotskaja goldenclub.ee
* Riina Suhotskaja koduaeroobika.ee

;Meedias
* "Riina Suhotskaja hea vormi 47 saladust" Õhtuleht, 3. oktoober 2016
* "KUULA | Treener ja endine tippsportlane Riina Suhotskaja, hüüdnimega Kiire Pulk: närbun kui linnuke, kui suhtlust napib" Eesti Naine (Delfi), 2. august 2022
Rakvere juudi kalmistu

**Rakvere juudi kalmistu** on kalmistu Rakvere kihelkonnas Virumaal, tänapäevase haldusjaotuse järgi Palermo linnaosas Rakvere linnas Lääne-Viru maakonnas.

## Kirjeldus
Kalmistu on põhja- lääne- ja lõunakülest piiratud Pauluse kalmistuga. Põhja poolt tuleb jalgrada läbi Pauluse kalmistu peaväravani. 

Kalmistu on piiratud terasvõrkaiaga. Kahe poolega metallvärav on kaetud teist tüüpi metallvõrguga.

Kalmistu pindala on umbes 0,93 hektarit.

Kalmistu territooriumil tohivad mehed vastavalt juudi tavadele viibida ainult peakattega.

## Ajalugu
Kalmistu on rajatud umbes 1870. aastate algul.

Kalmistul olevad kaks kamberhauda on pärit 1894. ja 1903. aastast. Kalmistul oli 2022. aastal üldse 93 hauda.

## Viited

## Kirjandus
*Samuel Golomb. "Meenutame Rakvere juutide ajalugu". Virumaa Teataja nr 26, 8. veebruar 2022. Lk 2

## Välislingid
*Kultuurimälestis nr 22298 "Rakvere Juudi kalmistu"
Bay of Plenty piirkond

**Bay of Plenty piirkond** (maoori: *Te Moana a Toi-te-Huatahi*) on Uus-Meremaa Põhjasaare 1. järgu haldusüksus. Piirkond asub samanimelise merelahe ümber. Lahele andis nime James Cook pärast seda, kui ta märkas seal mitmes maoori külas rikkalikke toiduvarusid. See oli teravas vastuolus varasemate tähelepanekutega, mida ta tegi Poverty Bays.

Bay of Plenty piirkonnas oli 2023. aasta juuni seisuga hinnanguliselt 354 100 elanikku, millega see on rahvaarvult Uus-Meremaa viies piirkond. Lisaks on piirkond rahvastikutiheduselt kolmas aga pindalalt alles 11. kohal. Piirkonna peamised asulad on Tauranga, Rotorua ja Whakatāne.

21. sajandil on see üks Uus-Meremaa kiiremini kasvavaid piirkondi. Sealne elanikkond kasvas aastatel 2001–2006 7,5% ning aastatel 2018–2023 kasvas rannikualal ja piirkonna lääneosas rahvaarv 8,3%.

Bay of Plentyl on Uus-Meremaa suuruselt teine maoori kogukond ja üle 26% elanikkonnast on maoori päritolu.

Bay of Plenty piirkonnas on hästi välja arenenud aiandus-, metsandus- ja turismitööstus, kuid sellest hoolimata on Bay of Plenty majandus suuruselt tagantpoolt kolmas ning selle idapoolsed alad on majanduslikult kõige vähem arenenud piirkonnad.

Plenty lahes 48 km kaugusel rannikust asub Valge saar, mis on Uus-Meremaa kõige aktiivsem koonusvulkaan.

## Viited
Gisborne'i piirkond

**Gisborne'i piirkond** ehk **Gisborne'i ringkond** (maoori keeles *Te Tairāwhiti* või *Te Tai Rāwhiti*) on Uus-Meremaa Põhjasaare kirdeosas asuv haldusüksus. Seda juhib Gisborne'i ringkonnanõukogu, millel on piirkonna ja piirkondliku nõukogu volitused. Piirkond on nime saanud oma suurima asula, Gisborne'i linna järgi. Piirkonna hüüdnimi on "Idarannik".

Piirkond jaguneb tavaliselt East Cape'iks ja Poverty Bayks. Gisborne'i piirkonda ümbritsevad läänes mäeahelikud, lõunas karm maastik ja idas Vaikne ookean. See on hõredalt asustatud ja eraldatud ala kus väikesed asulad paiknevad peamiselt idakalda väikeste lahtede juures. Gisborne'i piirkonnas elas 2023. aastal on 52 600 inimest ning kolmveerand elanikkonnast elas Gisborne’i linnas.

## Viited
Roosa kübar

**"Roosa kübar"** on 1963. aastal režissöör Veljo Käsperi Ülevenemaalise Riikliku Kinematograafia Ülikooli (VGIK) diplomitööna valminud lühifilm.

Stsenaarium valmis Lilli Prometi samanimelise miniatuuri järgi. Filmiti Kaliningradi linnas.

## Sisu
Purustatud linna jõuavad Vene väed. Kaks operatiivgrupi naist, üks üsna nooruke (Eneken Aksel), teine vanem (Herta Elviste), ekslevad suitsevate varemete vahel. Nende tee viib läbi surnuaia, kus elustuvad kurvad mälestused, läbi pargi, mille puuhiiglased on pommitabamustest murdunud. Lõpuks leiavad nad end mahajäetud villast. Allesjäänud esemete seas on roosa kübar, mille lummav ilu vangistab tütarlapse.

## Osades
* Herta Elviste – Naine
* Eneken Aksel – Maria

## Viited
Teatriöö

**"Teatriöö"** on 1972. aastal esmalinastunud Eesti muusikaline telefilm, milles Helgi Sallo esitas stseene muusikalidest ja operettidest.

Sulev Nõmmiku lavastuses tulid esitusele laulud ja katkendid Ülo Vinteri ja Ülo Raudmäe muusikalist "Pipi Pikksukk", Gerd Natschinski muusikalist "Minu sõber Bunbury", Juri Miljutini operetist "Rahutu õnn", Richard Rodgersi muusikalist "Helisev muusikal" ("Do-re-mi"), Hervé operetist "Mam'zelle Nitouche" ja Johann Straussi operetist "Viini veri".

Filmis tegid kaasa rahvusooper Estonia orkester, koor ja tantsijad.

"Teatriöö" oli operaator Harry Rehe esimene telefilm.

## Viited
César d'honneur

**César d'honneur** on Prantsuse filmiakadeemia Académie des arts et techniques du cinéma iga-aastane auhind. Tegemist on ühe Césari eriauhinnaga – eriliste teenete ehk elutöö auhinnaga, mida antakse silmapaistvatele filmindustegelastele nende pikaajalise panuse eest filmikunsti. Esimest korda anti auhind välja 1976. aastal. 

Laureaatide arv on aastati erinev (ühest viieni), kuid alates 1996. aastast on üldiselt tavaks autasustada vähemalt üht Prantsuse ja üht välismaa filmindustegelast.

## Valik auhinna laureaate

*1976 – Ingrid Bergman
*1979 – Marcel Carné
*1979 – Walt Disney
*1980 – Louis de Funès
*1981 – Alain Resnais
*1982 – Andrzej Wajda
*1985 – Danielle Darrieux
*1987 – Yves Allégret
*1990 – Gérard Philipe
*1991 – Sophia Loren
*1993 – Jean Marais
*1993 – Marcello Mastroianni

*1995 – Steven Spielberg
*1997 – Charles Aznavour
*1998 – Clint Eastwood
*1999 – Johnny Depp
*2001 – Agnès Varda
*2002 – Anouk Aimée
*2004 – Micheline Presle
*2006 – Hugh Grant
*2006 – Pierre Richard
*2008 – Roberto Benigni
*2010 – Harrison Ford

*2011 – Quentin Tarantino
*2012 – Kate Winslet
*2013 – Kevin Costner
*2016 – Michael Douglas (teist korda)
*2017 – George Clooney
*2018 – Penélope Cruz
*2019 – Robert Redford
*2024 – Christopher Nolan
*2024 – Agnes Jaoui
*2025 – Julia Roberts
*2025 – Costa-Gavras


## Vaata ka
*Academy Honorary Award
Cougar (MRAP)

**Cougar** (inglise keelest 'Puuma') on Ameerika Ühendriikide soomusauto. Ametlikult on selle klassifikatsioon MRAP (*Mine Resistant Ambush Protected* – 'miini- ja varitsuskindel soomusauto').

Cougarit hakkas 2002. aastal tootma ettevõte Force Protection Inc., mis läks 2011. aastal General Dynamicsi valdusse. Masinal on kaks õhukonditsioneeri, mis pakuvad raskes varustuses sõduritele ka kõrbekuumuses leevendust.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Viited
Académie des arts et techniques du cinéma

**Académie des arts et techniques du cinéma**, tuntud ka kui **Académie des César** on filmiakadeemia Prantsusmaal,  mida tuntakse eeskätt iga-aastaste Akadeemia filmiauhindade (Césarite) jagamise järgi.

Akadeemia asutati 1975. aastal.

Akadeemia president on 2020. aastast Véronique Cayla

## Vaata ka
*Ameerika Filmikunsti ja -teaduste Akadeemia
Montparnasse'i kalmistu

**Montparnasse'i kalmistu** (prantsuse keeles *cimetière de Montparnasse*) on surnuaed Prantsusmaal Pariisis. Hõlmab 19 hektari suuruse ala Pariisi lõunapoolses osas. Asub Pariisi XIV ringkonnas. Ajaloomälestis.

Kalmistu avati 1824. aastal Pariisi lähistel. Montparnasse'i kalmistul 35 000 hauda. 

## Montparnasse'i kalmistule maetud tuntud isikuid
*Aleksandr Alehhin, maletaja
*Théodore de Banville, prantsuse luuletaja
*Frédéric-Auguste Bartholdi, prantsuse skulptor
*Jean-Paul Belmondo, prantsuse näitleja
*Jane Birkin, prantsuse laulja
*Brassaï, Prantsuse fotograaf
*Julio Cortázar, Argentina kirjanik
*Albert de Dion, prantsuse autotööstur
*César Franck, prantsuse organist
*Eugène Ionesco, prantsuse näitekirjanik
*Pierre Laval, Prantsuse riigitegelane
*Maurice Leblanc, prantsuse ajakirjanik
*Urbain Le Verrier, prantsuse astronoom ja matemaatik
*Alexandre Lenoir, prantsuse arheoloog
*Henri Poincaré, prantsuse matemaatik
*Man Ray, ameerika kunstnik
*Jean-Paul Sartre, prantsuse kirjanik
*Blanka Teleki, ungari slulptor
*Agnès Varda, Prantsuse filmilavastaja

## Välislingid
Tütarlaps mustas

**"Tütarlaps mustas"** on 1966. aastal valminud Eesti mängufilm.

Stsenarist Lilli Promet ja režissöör Veljo Käsper (1930-1982) käsitlesid filmis usuteemat Eesti külas pärast Teise maailmasõja lõppu ajal, mil usust avalikult rääkida ei saanud, kuid tegutses erinevaid kristlikke usulahke.

Stsenaariumi kirjutas Lilli Promet omaenda "Loomingus" ilmunud jutustuse "Tüdruk mustas" ainetel.

## Sisu
Nooruke Saale (Gerlinda Kopelman) tuleb oma tädi juurde rannakülla, üleni mustas, näpus väike kohver. Selles on tema ainus kallisvara, valgust murdev klaaskuul - mälestus emast, kelle surma järel on tütarlaps jäänud maailma üksinda. Talle on saanud osaks tõrjumine ja alatus ning ta ei ootagi enam inimestelt midagi head. Tema üllatuseks on noor kalur Tanel (Juozas Budraitis) valmis temaga rannas kõndima kasvõi vaikides, võõristamata ja naeruvääristamata Saale usku Jumalasse. Pikkamööda avaneb Saale hing ka maise elu värvidele.

## Osades

* Gerlinda Kopelman – Saale
* Juozas Budraitis – Tanel
* Lisl Lindau – Kadi
* Viiu Härm – Paula
* Jüri Järvet – Juonas
* Evald Hermaküla – Martti
* Ellen Liiger – Helmentiine
* Jaanus Orgulas – Kloun
* Ervin Abel – Kloun
* Evi Rauer – Lasteaiajuhataja
* Olev Eskola – Pastor 
* Linda Tubin – Õpetaja
* Lembit Eelmäe – Helvi mees
* Hilja Varem – Helvi 
* Tõnu Mikk – Miilits

## Viited


## Välislingid

* "Tütarlaps mustas" Eesti filmi portaalis Arkaader
* Kommentaare Eesti filmile: "Tütarlaps mustas" (ERR arhiiv)
Suzi Quatro

**Suzi Quatro** (kodanikunimi Susan Kay Quatro, sündinud 3. juunil 1950 Detroitis Michigani osariigis) on ameerika laulja, basskitarrist ja näitleja. 1970. aastatel oli ta üks menukamaid naisrokkmuusikuid.

Suzi Quatro alustas muusikuteed Detroiti ansambli Pleasure Seekers basskitarristina. 1971. aastal kolis ta produtsent Mickie Mosti kutsel Inglismaale Londonisse, et soolokarjääri alustada. 1973. aastal ilmunud singel "Can the Can" tõusis edetabelite tippu nii Euroopas kui ka Austraalias. Samal aastal ilmus tema debüütalbum "Suzi Quatro", mis oli samuti menukas. 

Paljude tema repertuaari kuuluvate laulude autorid on Nicky Chinn ja Mike Chapman.

Ta on näidelnud telesarjades "Happy Days" ja "Dempsey & Makepeace".

## Albumid
*"Suzi Quatro" (1973)
*"Quatro" (1974)
*"Your Mama Won't Like Me" (1975)
*"Aggro-Phobia" (1977)
*"If You Knew Suzi" (1978)
*"Suzi & Other 4 Letter Words" (1979)
*"Rock Hard" (1980)
*"Main Attraction" (1982)
*"Annie Get Your Gun – 1986 London Cast" (1986)
*"Oh Suzi Q." (1990)
*"What Goes Around – Greatest & Latest" (1995)
*"Unreleased Emotion" (1998)
*"Free the Butterfly" (1999) (koos Shirlie Rodeniga)
*"Back to the Drive" (2006)
*"In the Spotlight" (2011)
*"Quatro, Scott & Powell" (2017) (koos Andy Scotti ja Don Powelliga)
*"No Control" (2019)
*"The Devil In Me" (2021)
*"Face to Face" (2023) (koos KT Tunstalliga)
*"Freedom" (2026)

## Viited

## Välislingid

* Suzi Quatro koduleht
Beaumetz-lès-Aire

**Beaumetz-lès-Aire** on vald Põhja-Prantsusmaal Pas-de-Calais' departemangus.

Beaumetz-lès-Aire asub 18 km Saint-Omerist lõunas, teede D92, D130 ja D159 ristumiskoha ümbruses.

## Vaatamisväärsusi

* 19. sajandi Püha Johannese kirik.


Beaumetz-lès-Aire (Pas-de-Calais, Fr) city limit sign.JPG|Tee Beaumetz-lès-Aire'i
62095-Beaumetz-lès-Aire-Sols.png


## Viited
M134 Minigun

**M134 Minigun** on Ameerika Ühendriikide Gatling-tüüpi kuulipilduja. See kasutab laskemoona 7.62×51mm NATO ning kuue roteeruva toru tõttu on selle laskekiirus suur (2000–6000 lasku minutis). 

Relv töötab välise jõuallika, tavaliselt elektrimootori, toel. "Mini" relvanimes viitab selle väiksusele võrreldes vanemate sarnaste mudelitega, nagu M61 Vulcan. Samuti kasutab Minigun tavalist püssimoona, mitte 20 mm automaatkahuri moona.

Nimetusee *minigun* võttis kasutusele relva M134 konstrueerinud General Electric, kuid rahvasuus on hakatud sama nimetusega kutsuma kõiki välise jõuallikaga ning mitme roteeruva toruga relvi.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* Mitme rauaga tulirelv
* GAU-19
* GŠG-7.62
* XM214 Microgun

## Viited

## Allikad
* Ballad, Jack S. *Development and Employment of Fixed-Wing Gunships, 1962–1972*. Washington, D.C.: Office of Air Force History, United States Air Force, 1982.
* Davis, Larry. *Gunships: A Pictorial History of Spooky*. TX: Squadron/Signal Publications, 1982. .
* Gervasi, Tom. *Arsenal of Democracy III: America's War Machine, the Pursuit of Global Dominance*. New York: Grove Press, Inc, 1984. .
* Gunston, Bill. *The Illustrated Encyclopedia of Aircraft Armament*. New York: Orion Books, 1988. .
* *Jane's Weapon Systems, 1986–1987*. Ronald T Pretty, Ed. London: Jane's Publishing Company, Ltd, 1986. .
* United States. Headquarters, Department of the Army. *FM 1–40 Attack Helicopter Gunnery*. Washington, D.C.: Headquarters, Department of the Army, 1969.
Stefania Boiko

**Stefania Boiko** (sündinud 11. veebruaril 2000 Narvas) on Eesti laulja. 

Ta töötab popi, R&B, hiphopi ja eksperimentaalmuusika žanrites. Oma loomingus räägib ta tihti inimese individuaalsusest, sõltumatusest ja tunnetest.

Stefania sündis Narvas, kus omandas keskhariduse ja lõpetas Narva Muusikakooli. Aastatel 2019–2020 õppis Tartu Ülikooli Viljandi Kultuuriakadeemia rütmimuusika osakonnas laulu erialal.

## Karjäär
2023. aastal osales ta telesaadetes „Eesti otsib superstaari“ ja ETV+ saates „Narod pojot“. Ta on esinenud ka Tallinn Music Weeki üritustel. 

Stefania laulab eesti, vene ja inglise keeles. Vabal ajal eelistab Stefania tegeleda spordiga ja kirjutada muusikat. Tal on oma stuudio, kus ta salvestab oma lugusid, aitab teisi muusika loomisel ning teeb koostööd tantsijatega.

## Diskograafia
Singlid: На самом деле, Никто не нужен, Chanel Boi, Letter, Seen.

## Välislingid
* https://play.tv3.ee/series/ekslusiivne-materjal-eesti-otsib-superstaari-muba-vooru-koik-esitused,serial-6159386/stefania-boiko,episode-6159915 
* https://www.eestiaa.ee/kataloog/ansamblid/stefania-boiko
* https://www.flickr.com/photos/tallinnmusicweek/52897014783/
* Stefania Boiko Instagramis
* Stefania Boiko YouTube'is
* Stefania Boiko Spotifys
Bellinghem

**Bellinghem** on vald Põhja-Prantsusmaal Pas-de-Calais' departemangus.

Bellinghem loodi 1. septembril 2016 endistest valdadest Herbelles ja Inghem.


Herbelles (Pas-de-Calais, Fr) mairie - école.JPG|Vallamaja ja kool
62471-Bellinghem-Sols.png


## Viited
Bomy

**Bomy** on vald Põhja-Prantsusmaal Pas-de-Calais' departemangus.

Bomy asub 19 km Saint-Omerist lõunas, tee D130 ääres.


bomy2.jpg|Tüüpiline Pas-de-Calais' hoone Bomy's
62153-Bomy-Sols.png


## Vaatamisväärsusi

* St. Vaasti kirik, pärineb 13. sajandist.
* Vana lossi jäänused; seal sõlmiti 1537. aastal Prantsusmaa ja Hispaania vaheline relvarahu.
* Tänapäevane loss. Hoone pärineb 1755. aastast. See võõrandati Prantsuse revolutsiooni ajal ja müüdi kasutamiseks suhkrupeedi vabrikuna. 1839. aastal müüdi see parun de Vilmarest'ile.


Pilt:bomy3.jpg|Vana lossi metsane koht
Pilt:bomy4.jpg|Praeguse hoone peafassaad
Pilt:bomy1.jpg|Vaade lossi tagaküljele
Pilt:bomy5.jpg|Pais Locquette'i jõel


## Viited
Whakatāne

**Whakatāne** on linn Uus-Meremaa Põhjasaarel Bay of Plenty piirkonnas 90 kilomeetrit Taurangast idas ja 89 kilomeetrit Rotoruast kirdes. Linn asub Whakatāne jõe suudmes. Whakatāne on Bay of Plenty piirkonna ja Whakatāne ringkonna keskus.

Whakatāne linnas elab umbes 16 850 inimest ning rahvaarvult on see Bay of Plenty piirkonnas kolmandal kohal Tauranga ja Rotorua järel. Linnaga piirnevas ringkonnas elab veel umbes 22 000 inimest. Linna elanikkonnast on 42 % maoori päritolu.

Linna lähedal asuvad Moutohora ja Valge saar.

## Viited
AFI elutööauhind

**AFI elutööauhind** (inglise keeles *AFI Life Achievement Award*) on Ameerika Filmiinstituudi (AFI) iga-aastane auhind.

Auhinna väljaandmise eesmärk on tunnustada üksikisikut eluaegse panuse eest Ameerika kultuuri rikastamisel filmide ja televisiooni kaudu. Eeldatakse, et auhinna saaja peab olema isik, kes on filmikunsti põhjalikult edasi arendanud ja kelle saavutusi on tunnustanud filmiteadlased, kriitikud ja laiem avalikkus. 

Esimene auhind anti välja 1973. aastal. 2020., 2021. ja 2023. aastal auhinda välja ei antud.

## Laureaate
*1975 – Orson Welles
*1979 – Alfred Hitchcock
*1981 – Fred Astaire
*1982 – Frank Capra
*1984 – Lillian Gish
*1985 – Gene Kelly
*1988 – Jack Lemmon
*1991 – Kirk Douglas
*1993 – Elizabeth Taylor
*1994 – Jack Nicholson
*1995 – Steven Spielberg
*1996 – Clint Eastwood
*1997 – Martin Scorsese
*1998 – Robert Wise
*2000 – Harrison Ford
*2001 – Barbra Streisand
*2002 – Tom Hanks
*2003 – Robert De Niro
*2005 – George Lucas
*2006 – Sean Connery
*2007 – Al Pacino
*2009 – Michael Douglas
*2011 – Morgan Freeman
*2013 – Mel Brooks
*2014 – Jane Fonda
*2016 – John Williams
*2019 – Denzel Washington
*2022 – Julie Andrews
*2024 – Nicole Kidman
*2025 – Francis Ford Coppola

## Vaata ka
*Academy Honorary Award
Hawke's Bay piirkond

**Hawke's Bay piirkond** (maoori *Te Matau-a-Māui*) on Uus-Meremaa 1. järgu haldusüksus Põhjasaare idarannikul. Piirkond on oma nime saanud Hawke'i lahe järgi, mis omakorda nimetati Edward Hawke'i auks. 

Piirkonna peamised keskused on Napier ja Hastings ning väiksemad linnad on Waipukurau, Waipawa ja Wairoa.

Hawke's Bay rannikule voolab viis suurt jõge. Põhjast lõunasse on nendeks Wairoa jõgi, Mohaka jõgi, Tutaekuri jõgi, Ngaruroro jõgi ja Tukituki jõgi. Waikaremoana järv, mis asub Hawke's Bay põhjaosas, rannikust ligikaudu 35 km kaugusel, on piirkonna suurim järv, Põhjasaare suuruselt neljas ja Uus-Meremaa suuruselt 16. järv.

Hawke's Bay piirkonnas asub küngas Taumatawhakatangi­hangakoauauotamatea­turipukakapikimaunga­horonukupokaiwhen­uakitanatahu, mis on maailma pikima kohanimena kantud Guinnessi rekordite raamatusse.

## Viited
Isolatsioon (tervishoid)

**Isolatsioon** aitab vältida mikroorganismide levikut nakatunud või koloniseeritud patsientidelt teistele patsientidele, haigla külastajatele ja tervishoiutöötajatele, kes võivad mikroorganisme edasi kanda või ise nakatuda või koloniseeruda.

## Isolatsioon ja karantiin
Karantiin erineb isolatsioonist selle poolest, et see hõlmab liikumispiirangut või tervete inimeste eraldamist, kes on olnud kontaktis nakkushaigusega, enne kui on teada, kas nad haigestuvad. Karantiin toimub tavaliselt kodus ja seda võib rakendada nii üksikisiku kui ka grupi või kogukonna tasandil, kes on olnud kokkupuutel haigusega. 

## Vaata ka

* Karantiin

## Viited
Tert-butüülliitium

***tert''-butüülliitium''' ehk ***t*-BuLi*' (CH3)3CLi (*M* = 64,055 g/mol) on liitiumorgaaniline ühend, üks viiest butüülliitiumi isomeerist. *t*-BuLi on valge kristallaine, mis ei sula, vaid sublimeerub, laguneb >140 °C juures. Tahkes olekus ja süsivesiniklahustites moodustab tetrameere. Steerilise mahukuse tõttu on ta ''n''-butüülliitiumist nõrgem nukleofiil, kuid tugevam alus. *t*-BuLi on keemiliselt püsivaim butüülliitium. Kasutatakse *tert*-butüülrühmade lisamiseks orgaanilises keemias. Sünteesiti esimest korda 1941. aastal, töödeldes *t*-BuCl-i peenpulbrilise liitiumiga dietüüleetris.

## Viited
Sec-butüülliitium

***sec''-butüülliitium''' ehk ***s*-BuLi*' on liitiumorgaaniline ühend valemiga CH3CH2CHLiCH3 (*M* = 64,055 g/mol), kuulub butüülliitiumi isomeeride hulka. Kiraalne, enamasti esineb ratseemilise seguna. Värvitu viskoosne vedelik. Moodustab tetrameere süsivesiniklahustites. Võrreldes ''n''-butüülliitiumiga on ta tugevam nukleofiil ning ebapüsivaim kõigist BuLi-dest. Lagunemisel annab ta liitiumhüdriidi ja buteeni isomeeride segu. Sarnaselt teiste liitiumorgaaniliste ühenditega on ta pürofoorne aine, mida tuleb käidelda inertatmosfääris.

## Viited